Carl Fǣtta Francena Cyning
Carl Fǣtta (geboren þæs 13. dæges Ǣrran Līðan þæs 839. gēares - cwæl þæs 13. þæs Æfterran Gēolan þæs 888. gēares) wæs se æftermesta cāsere þe rīcetede geānlǣht Francena rīce. Hē wæs sunsuna bearn Carles Micelan Francena Cyning.
On his līfe fēng hē tō fela cynedōma his ōðres ealdorfæderes rīces. Man geaf him dryhtscipe Alamonna þæs 876. gēares æfter þǣre bedǣlunge Ēastfrancena rīces, and hē fēng tō Ēotolware rīce siþþan his brōðer Carlmann Bægwara forscrāh for brægnes swenge. Se VIII. Iohannes Pāpa sette hine to cyninge þæs 881. gēares, and hē fēng þæs nīehstan gēares tō þǣm rīcum Seaxena and Bægwara, æfter his brēðer Hlōþwīges Gingran dēaðe. Æfter his nīdmǣges þæs II. Carlmenn dēaðe þȳ 884. gēare fēng hē ēac tō Westfrancena rīce, and þæs wæs Francena rīce eft geānlǣht.
Ac þæt rīce hraðe eft wæs tōdǣled æfter uphebbunge þe wæs gelǣdd fram his brōðorsuna Earnulfe on Ēastfrancena rīce. Hē abēah, and hraðe siþþan cwæl hē for līchamlicum intingan.